SL Uradni list Evropske unije C 108/3

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

Obvestilo o zahtevkih za izključna dovoljenja za iskanje tekočih ali plinastih ogljikovodikov, poimenovana „Permis d’Echemines“

(Besedilo velja za EGP)

(2016/C 108/03)

Družba Société pétrolière de production & d’exploitation SAS (ZA Pense Folie, 45220 Château-Renard, France) je z zahtevkom z dne 26. januarja 2016 zaprosila za izključno dovoljenje za obdobje petih let za iskanje tekočih ali plinastih ogljikovodikov, poimenovano „Permis d’Échemines“, ki zajema del departmajev Aube in Yonne.

Območje, ki ga to dovoljenje zajema, določajo premice, ki povezujejo naslednje točke:

Točka NTG – začetni pariški poldnevnik RGF93 – začetni greenwiški poldnevnik Vzhodna zemljepisna dolžina Severna zemljepisna širina Vzhodna zemljepisna dolžina Severna zemljepisna širina A 1,60 stopinje 53,90 stopinje 3°46′36″ 48°30′36″ B 1,80 stopinje 53,90 stopinje 3°57′24″ 48°30′36″ C 1,80 stopinje 53,70 stopinje 3°57′24″ 48°19′48″ D 1,90 stopinje 53,70 stopinje 4°02′48″ 48°19′48″ E 1,90 stopinje 53,50 stopinje 4°02′48″ 48°09′00″ F 1,50 stopinje 53,50 stopinje 3°41′12″ 48°09′00″ G 1,50 stopinje 53,60 stopinje 3°41′12″ 48°14′24″ H 1,60 stopinje 53,60 stopinje 3°46′36″ 48°14′24″

Tako določena površina znaša približno 735 km2.

Vložitev zahtevkov in merila za podelitev pravic

Vložniki začetnega zahtevka in konkurenčnih zahtevkov morajo dokazati, da izpolnjujejo pogoje za pridobitev pravic iz členov 4 in 5 spremenjenega odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od datuma objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov ministrstva za okolje, energijo in pomorstvo. Odločitve o začetnem in konkurenčnih zahtevkih bodo sprejete v dveh letih od datuma prejema začetnega zahtevka s strani francoskih organov, tj. najpozneje 2. februarja 2018.

Pogoji in zahteve za izvajanje dejavnosti in njeno prenehanje

Vložniki naj upoštevajo člen 79 in člen 79.1 rudarskega zakonika ter spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Dodatne informacije so na voljo pri ministrstvu za okolje, energijo in pomorstvo (Ministère de l’environnement, de l’énergie et de la mer):

Direction générale de l’énergie et du climat – Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux FRANCIJA Tel. +33 140819527

Zgoraj navedene zakonske in druge določbe so na voljo na spletišču Légifrance: http://www.legifrance.gouv.fr

(1) ULES L 164, 30.6.1994, str. 3.